ร้านคาราโอเกะ ริมถนนพระราม 4 ไม่ไกลจากที่ทำงาน เพราะงั้นเวลามีงานสังสรรค์อะไรก็ไปที่นี่ตลอด 
ถ้าเป็นวันศุกร์ หรือ ช่วงเทศกาลอะไรก็ต้องจองห้องดีดี ไม่งั้นห้องเต็มตลอด วันนี้เราไปกันหลายคน ไปเร็วด้วยค่ะ เลยได้ถ่ายรูปหน่อย ไม่งั้นไม่เคยได้ทันถ่าย 

ร้าน R&B KARAOKE พระราม 4

ที่ตั้งและการเดินทาง
ร้านอยู้ถนนพระราม 4 เยื้องกับตึกมาลีนนท์ เขาจะอยู่ตรงแยกกล้วยน้ำไทพอดี มีลานจอดรถกว้างขวางอยู่ค่ะ

ราคาห้องคาราโอเกะก็มีตั้งแต่ 1,500 ไปจนถึง 5,000 แล้วแต่ความจุของห้อง 
อาหารที่เราสั่งมามีหลายอย่าง ตอนสั่งหน้ามืด ก็เลยสั่งกันแบบ บ้าคลั่ง


ไปท้องกับใครมาจ้ะ 220B
เมนูชื่อแปลก ต้องดูรูปประกอบ จริงแล้วเป็นปลาหมึกที่ยัดไส้หมูสับไว้แล้วเขาก็เอาไปนึ่ง แล้วก็ทอด พอนึ่งแล้วปลาหมึกก็ไส้แตกออกมา เป็นที่มาของชื่อ ปลาหมึกเขาสดดี เนื้อเด้ง ไม่เหนียว หมูสับเขาแน่น เสริฟมากับ ซอสพริก

ขาหมูเยอรมัน 439B
เมนูอ้วนๆ แต่อร่อย ขาหมูทอดมากรอบ ร่วนๆดี  ขาหมูใหญ่ดี เลาะกินได้เพราะเขาทอดมาร่อนๆ ดีค่ะ เสริฟมากับน้ำจิ้มซีฟู้ด เมนูนี้อร่อยดีค่ะ

ทอดมันปลา 140B
ทอดมันปลาเสริฟมาเป็นลูกกลม เหนียวๆ หนึบๆ ดี พริกแกงในทอดมันเขาก็หอม ทอดมากรอบนอกนุ่มใน 

พล่าแซลมอล 189B
เราชอบแซลมอล แต่ก็ไม่ชอบพล่าเท่าไหร่ เพราะตะไคร้มันเยอะกิน ชอบแบบเป็นลาบมากกว่า แซลมอลเขาสดไม่มีกลิ่นดีค่ะ 

ลาบวุ้นเส้นกุ้งสับ 159B
จานนี้ไม่เท่าไหร่ค่ะ อาจจะเป็นเพราะวุ้นเส้นตั้งไม่เท่าไหร่ก็อืดแล้ว ทำให้รสชาติลาบหายไป ไม่ได้จัดจ้านมาก แต่กลิ่นข้าวคั่วก็หอมอยู่ 

กระเบื้องทอด 169B
เมนูโปรดของเรา เหมือนของกินเล่น ทอดมากรอบ ๆ เป็นไส้กุง กินกับน้ำจิ้มบ๊วย หวานๆ เปรี้ยว ๆ ทอดกรอบดีแต่ก็แอบอมน้ำมันนิดๆ 

ทอดมันกุ้ง 179B
ทอดมันที่นี่เขาเสริฟมาเป็นลูกกลม ๆ แล้วก็เสียบไม้มา รสชาติเหมือนกระเบื้องทอด แต่อันนี้มีเกร็ดขนมปัง เคลือบมาด้วย แล้วก็เป็นคำโตมากกว่า รสชาติเหมือนกัน

ข้าวผัดปู size L 420B
ดมาเป็นข้าวเม็ดๆ ไม่แฉะ ปูไม่ได้อลังการมาก แต่จานใหญ่อลังการมาก เห็นแล้วแอบท้อ เลยกิน ไป 2 จาน จานนี้เฉยๆ 

แหนมซี่โครง 149B
กับแกล้ม เปรี้ยว ๆ เค็มๆ ดี กินกับเครืองเคียง


แกงส้มชะอมทอด 240B
แกงส้มเขาเครื่องเยอะดี ทำรสชาติออกมากลมกล่อมดี เสริฟมาให้หม้อร้อน กินร้อนๆ อร่อยดี น้ำแกงเขาเข้มข้นดี น้ำแกงข้นๆ 

ต้มยำกุ้ง พริกเผาทอด 240B
เป็นต้มยำกุ้งน้ำข้น ให้กุ้ง เห็ด มาเยอะดี รสชาติแซ่บสะใจ กินแล้วตื่น ดีค่ะ ร้องเพลงเพิ่มได้อีกหลายเพลง

ไปแล้วลืมถ่ายห้องคาราโอเกะเลยค่ะ รีบกินรีบร้องเพลง เราชอบที่นี่ตรงมีที่จอดกว้างขวางดี อาหารเขาก็อร่อยดี  
